– Сапраўды, галоўнай падзеяй года для нас стаў пераезд у новае памяшканне.Павялічылася колькасць нашых чытачоў. Частыя госці тут школьнікі СШ № 2 імя К. Крапівы і гімназіі. На базе бібліятэкі прайшло шмат мера-прыемстваў: літаратурная гасцёўня, прысвечаная 110-годдзю з дня нара-джэння Паўлюка Труса, падвядзенне вынікаў творчага конкурсу “Помнім. Славім. Ганарымся”, выстаўка карцін мастака Уладзіміра Сайко, прэзентацыі кніг нашых самадзейных паэтаў, выдадзеных у серыі “Бальзам жывых крыніц”, і членаў Саюза пісьменнікаў Беларусі, творчыя сустрэчы, пасяджэнні літаратурнага аб’яднання “Нёманец” і іншыя. Галоўнай адметнасцю такіх мерапрыемстваў становяцца мультымедыйныя прэзентацыі, падрыхтоўкай якіх займаецца загадчыца аддзела інфармацыі Святлана Нісцюк.